Вдъхновена от дневника на Ейдриън Мол, започва да пише своя дневник, наречен „Мими“, за забавление през септември 1991 г. След избухването на Войната в Босна и Херцеговина семейството се оказва блокирано в обсадения на 5 април 1992 г. от сърбите град Сараево, като ежедневно се крие от падащите в града бомби. В писания на ръка дневник Злата разказва за нейния обикновен живот, за нейните реакции на войната, за нейните надежди и страхове за бъдещето, за мечтата си да отиде в парка, за да поиграе с приятелите си както едно време, как се крие с родителите си в мазето на тяхната къща, близо до Народния театър в центъра на Сараево, ужасите на обсадата.